OBRTNIČKA ŠKOLA SLAVONSKI BROD

Vladimira Nazora 9, 35 000 Slavonski Brod

Tel. 035/447-326; fax.035/407-420

KLASA: 602-03/17-01/ 494  
URBROJ: 2178/01-17-17/1515

U Slavonskom Brodu, 14. prosinca 2017. godine

ZAPISNIK

sa četvrte (4) sjednice Školskog odbora Obrtničke škole Slavonski Brod održane dana 14. prosinca 2017. godine s početkom u 18:15 sati u Maloj sali Obrtničke škole

Predsjednik Školskog odbora Obrtničke škole Slavonski Brod Krešimir Grubanović sazvao je današnju sjednicu Školskog odbora. Pozdravio je sve prisutne te utvrdio da su na sjednici nazočni slijedeći članovi Školskog odbora: Ante Cvitković, Dubravka Pracny, Mihaela Deanović, Mirela Đaković, Krunoslav Ravnjak i sam predsjednik Krešimir Grubanović. Sjednici su nazočni i ravnatelj Josip Miklaušić, voditeljica računovodstva Željka Vilić i tajnica Ankica Lopojda. Nastavnica Danijela Petrović ispričala je nedolazak na sjednicu. Budući da postoji kvorum za odlučivanje predsjednik je predložio slijedeći

**dnevni red:**

1. Usvajanje Zapisnika sa treće (3) sjednice Školskog odbora Obrtničke škole Slavonski Brod

2. Usvajanje financijskog plana za 2018. godinu ( procjena za 2019. i 2020. godinu)

3. Usvajanje Odluke o početku provedbe postupka jednostavne nabave

4. Donošenje Odluke o raspisivanju natječaja za izbor i imenovanje ravnatelja Obrtničke

škole Slavonski Brod, Vladimira Nazora 9, Slavonski Brod

5. Različito

Ad 1)

Zapisnik sa treće (3) sjednice Školskog odbora Obrtničke škole Slavonski Brod dostavljen je članovima Školskog odbora uz poziv na današnju sjednicu. Predsjednik Krešimir Grubanović pozvao je članove Školskog odbora da se izjasne o prihvaćanju zapisnika. Donesena je jednoglasna

Odluka

usvaja se Zapisnik sa treće (3) sjednice Školskog odbora Obrtničke škole Slavonski Brod

održane dana 23. studenog 2017. godine

Ad 2)

Predsjednik Školskog odbora pozvao je gospođu Željku Vilić, voditeljicu računovodstva u Obrtničkoj školi Slavonski Brod, da pojasni Financijski plan Obrtničke škole za 2018. godine, odnosno projekcije za 2019./2020. godinu. Prijedlog plana proračuna, Plan – prihodi poslovanja za 2018. godinu te Plan rashoda 2018. godine (projekcije za 2019. i 2020.) dostavljeni su članovima Školskog odbora uz poziv na današnju sjednicu. Voditeljica računovodstva pojasnila je da je Plan Prihoda i rashoda poslovanja za 2018. godinu identičan prošlogodišnjem. Naime, Škola nije ovlaštena utjecati na decentralizirana sredstva. Prihodi zapravo ovise o broju učenika, odnosno što je manji broj učenika manji su i prihodi. Nakon dodatnog pojašnjena ravnatelja Obrtničke škole Josipa Miklaušić jednoglasno je donesena slijedeća

Odluka

Usvaja se Financijski plan Obrtničke škole Slavonski Brod, Vladimira Nazora 9, 35 000 Slavonski Brod za 2018. godinu i projekcije za 2019. i 2020. godinu

Školski odbor Obrtničke škole Slavonski Brod suglasan je da se sredstva iz vlastitih prihoda troše sukladno Financijskom planu Obrtničke škole za 2018. godinu, po pozicijama koje su planirane za rashode poslovanja iz izvora vlastitih prihoda, a sukladno financijskom planu za 2018. godinu.

Ad 3)

Pod točkom tri dnevnog reda ravnatelj i tajnica Škole pojasnili su način obavljanja poslova zaštite na radu sukladno odredbama Zakona o zaštiti na radu (NN 71/14) i obavljanje poslova zaštite od požara i unapređenja stanja zaštite od požara, sukladno odredbama Zakona o zaštiti od požara (NN 92/10). U našoj Školi navedene poslove do sada je obavljala ovlaštena stručna osoba BROD INSPEKT d.o.o. Premačlanku 5.Pravilnika o provedbi postupka jednostavne nabave u Obrtničkoj školi nabava radova, roba i usluga procijenjene vrijednosti manje od 20.000,00 kuna, provodi se izdavanjem narudžbenice ili zaključivanjem ugovora s jednim gospodarskim subjektom po vlastitom izboru. Nakon kraće diskusije jednoglasno je donesena slijedeća

Odluka

Daje se ravnatelju Obrtničke škole Slavonski Brod suglasnost za nastavak suradnje, odnosno sklapanje ugovora s BROD INSPEKTOM d.o.o. radi obavljanja poslova zaštite na radu sukladno odredbi čl. 20. i čl. 21. Zakona o zaštiti na radu (NN 71/14) i obavljanje poslova zaštite od požara i unapređenja stanja zaštite od požara, sukladno odredbi članka 20. st. 5 i st.11. Zakona o zaštiti od požara (NN 92/10).

Ad 4)

Predsjednik Školskog odbora pozvao je tajnicu Škole da pojasni četvrtu točku dnevnog reda. Naime, ravnatelj Josip Miklaušić napuniti će dana 7. ožujka 2018. godine 65. godina života te želi u mirovinu s 31. ožujkom 2018. godine, a sukladno zahtjevu ravnatelja iznesenom na prethodnoj sjednici. Školski odbor je dužan, ukoliko se slaže sa zahtjevom ravnatelja, sukladno odredbama Zakona o ustanovama (NN 76/93, 29/97, 47/99, 35/08), Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17) te članku 74. i 88. Statuta Obrtničke škole Slavonski Brod raspisati natječaj za izbor i imenovanje ravnatelja najkasnije 60 dana prije isteka mandata, odnosno sporazumnog prestanka ugovora o radu. Nakon kraće diskusije donesena je jednoglasna

Odluka

o raspisivanju natječaja za izbor i imenovanje ravnatelja Obrtničke škole Slavonski Brod, Vladimira Nazora 9, 35 000 Slavonski Brod. Natječaj će se objaviti dana 8. siječnja 2018. godine u Večernjem listu, Hrvatskom zavodu za zapošljavanje, na oglasnoj ploči Škole i internetskoj stranici Škole. Rok za podnošenje prijava kandidata na natječaj je osam (8) dana od objave natječaja. Sastavni dio ove Odluke je tekst natječaja.

Predsjednik Školskog odbora sklopiti će s ravnateljem sporazum o prestanku radnog odnosa sukladno zakonskim odredbama.

Ad 5)

Pod točkom pet dnevnog reda ravnatelj je izvijestio članove Školskog odbora o održanoj konferenciji projekta Modernizacija programa strukovnog obrazovanja i osposobljavanja na kojoj je nazočio u ponedjeljak 11. prosinca 2017. godine. Naime, bilo je riječi o izmjenama zakona o strukovnom obrazovanju, školskom kurikulumu te opremanju škola iz Europskih projekata nešto poput Srednje škole Matija Antuna Reljković u Slavonskom Brodu. Pohvalio je pomake na području strukovnog obrazovanja koji je do sada bio na razini iz 2008. godine.

Budući da nije bilo više prijedloga na dnevni red sjednica Školskog odbora zaključena je u 19:05 sati.

Zapisnik vodila Predsjednik Školskog Odbora

Ankica Lopojda, mag.iur. Obrtničke škole Slavonski Brod

Krešimir Grubanović, prof.